ફરી એ જ હોટલ, અંધકાર, સવાર, પૈસા અને છૂટા પડવું. મનોજ ગોવાથી હવે મુંબઈ આવી ગયો, પણ પૂજા સાથે તેનો સંપર્ક યથાવત રહ્યો, બંને થોડીક મિનિટો જ વાત કરતા પણ એમાં મનોજને અજબની શાંતિ મળતી, જાણે ધ્વનિએ તેને અપનાવી લીધો ન હોય ! તે નોર્મલ થઈ ગયો, અભ્યાસમાં ધ્યાન આપવા લાગ્યો, તેના ચહેરા પર હાસ્ય પાછું આવ્યું અને કેમ્પસ ઈન્ટર્વ્યુમાં તે સિલેક્ટ પણ થઈ ગયો. નોકરી જોઈન કરતા પહેલા તે ફરી ગોવા આવ્યો, ગઈ મુલાકાતને લગભગ આઠેક મહિના થઈ ગયેલા. ફરી તેણે પૂજાને ફોન કરીને બીચ પર બોલાવી અને તેની સાથે બેઠો.